Komisijos reglamentas (EEB) Nr. 3944/92,
1992 gruodžio 30 d.
įdiegiantis dvigubos patikros sistemą Bangladešo kilmės tekstilės gaminių kontrolei
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1986 m. gruodžio 22 d. Tarybos Reglamentą (EEB) Nr. 4136/86 dėl tam tikrų tekstilės gaminių importo iš trečiųjų šalių [1] bendrųjų taisyklių su paskutiniais pakeitimais, padarytais Reglamentu (EEB) Nr. 1539/92 [2], ypač į jo 13 straipsnį;
kadangi Reglamento (EEB) Nr. 4136/86 13 straipsnis numato konsultacijų galimybę kai bandoma apeiti Europos ekonominės bendrijos ir trečiųjų šalių tiekėjų susitarimų dėl tekstilės nuostatas arba sukčiauti;
kadangi susitarimo su Bangladešu nuostatų atžvilgiu pakanka įrodymų dėl sukčiavimo stambiu mastu ir bandymo jas apeiti, ypač nustatant tekstilės produktų kilmę;
kadangi po konsultacijų su Bangladešo valdžios institucijomis buvo parafuotas susitarimas pasikeičiant raštais, kuriuo įdiegiama dvigubos patikros sistema 4, 6 ir 8 kategorijų tekstilės gaminių siuntų kontrolei, tačiau nesiderant šiame etape dėl kiekybinių normų;
kadangi 1992 m. gruodžio 30 d. Taryba Bendrijos vardu patvirtino Bangladešo ir Europos ekonominės bendrijos susitarimą pasikeičiant raštais dėl dvigubos patikros sistemos įdiegimo pirmiau nurodytų kategorijų gaminių eksporto kontrolei;
kadangi Reglamento (EEB) 4136/86 IV priedas nustato dvigubos patikros sistemos įdiegimo nuostatas bei eksporto licencijų formą ir pateikimą;
kadangi, norint nustatyti, kad Bangladešo institucijų išduotuose eksporto dokumentuose nebūtų gaminių, kuriems taikomi apribojimai, būtina atitinkamai pakeisti eksporto dokumentus;
kadangi dvigubos patikros sistemos įdiegimas neturi nevaržyti įvežimo į Bendriją 4, 6 ir 8 kategorijų gaminių siuntų, atsiųstų iš Bangladešo iki šio Reglamento įsigaliojimo dienos;
kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ
1 straipsnis
Nepažeidžiant 2 straipsnio nuostatos, šio dokumento 1 priede nurodytos kategorijos Bangladešo kilmės gaminių importui į Bendriją iki 1992 gruodžio 31 d turi būti taikoma dvigubos patikros sistema, aprašyta Reglamento (EEB) Nr. 413/86 IV priede.
2 straipsnis
1 straipsnyje nurodyti gaminiai, atsiųsti į Bendriją iš Bangladešo iki šio Reglamento įsigaliojimo dienos ir dar neišleisti į laisvą apyvartą, turi būti išleisti į laisvą apyvartą pateikus važtaraštį arba kitą vežimo dokumentą, patvirtinantį, kad gaminiai buvo atsiųsti iki tos datos.
3 straipsnis
Eksporto licencijos forma pateikta Reglamento 4136/86 IV priede šiame Reglamente yra pakeičiama šio Reglamento II priede nurodyta forma.
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 30 d.